
                                                                              Αθήνα, 23 Σεπτεμβρίου 2026

ΔΕΛΤΙΟ ΤΥΠΟΥ

  Συνάντηση αντιπροσωπείας της ΠΕΓΔΥ αποτελούμενη από τον πρόεδρο κ. Χρήστο Ρούκο, τον Αντιπρόεδρο κ. Αριστείδη Γκολφινόπουλο και το μέλος του ΔΣ κ. Ηλία Ντούλα με τον Υπουργό Αγροτικής Ανάπτυξης και Τροφίμων κ. Μαργαρίτη Σχοινά πραγματοποιήθηκε σε θετικό και ουσιαστικό κλίμα.
  Η ΠΕΓΔΥ κατέθεσε υπόμνημα με τα βασικά ζητήματα που απασχολούν τον κλάδο, μεταξύ των οποίων η στελέχωση των γεωπονικών υπηρεσιών, η ελεγκτική αποζημίωση, η νομική κάλυψη των ελεγκτών, το επίδομα επικίνδυνης και ανθυγιεινής εργασίας, οι αποζημιώσεις για επίσημους ελέγχους και υπερωριακή απασχόληση κατά τις βραδινές ώρες, τα Σαββατοκύριακα και τις αργίες, τα υπηρεσιακά μέσα και οι μετακινήσεις, καθώς και οι λοιπές θεσμικές και οικονομικές εκκρεμότητες του κλάδου.
  Παράλληλα, έγινε ειδική ενημέρωση για τους ελέγχους στα σημεία εισόδου της χώρας, με έμφαση στις αυξημένες επιχειρησιακές απαιτήσεις, στη στελέχωση και στην ανάγκη επαρκούς υποστήριξης του ελεγκτικού έργου.
  Ευχαριστούμε τον κ. Υπουργό για την ουσιαστική συζήτηση και την πρόθεσή του να σταθεί αρωγός στην προσπάθεια της ΠΕΓΔΥ για την προώθηση των ζητημάτων του κλάδου. Παράλληλα, συμφωνήθηκε η διατήρηση ανοιχτού διαύλου επικοινωνίας και σταθερής συνεργασίας μεταξύ της πολιτικής ηγεσίας και της ΠΕΓΔΥ.

Για το Διοικητικό Συμβούλιο

